
ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบล
เรื่อง  รับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งผู้บริหาร ตำแหน่ง หัวหน้าสำนักงานปลัด (นักบริหารงานทั่วไป  7)
องค์การบริหารส่วนตำบลท่าไร่ อำเภอเมืองนครศรีธรรมราช  จังหวัดนครศรีธรรมราช
--------------------------------- 
ด้วย คณะกรรมการการคัดเลือกพนักงานส่วนตำบล เพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบล สังกัดองค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช จะดำเนินการสรรหาด้วยวิธีการคัดเลือก ตามหลักเกณฑ์ที่กำหนด
อาศัยอำนาจตามความในข้อ ๑๐๗ ของประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหาร
ส่วนตำบล ลงวันที่ 29 ธันวาคม ๒๕๔7   ประกอบกับ คำสั่งองค์การบริหารส่วนตำบลท่าไร่ที่  11/๒๕๕6 เรื่อง แต่งตั้งคณะกรรมการคัดเลือกพนักงานส่วนตำบล เพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหาร ลงวันที่ 11 มกราคม ๒๕๕6 จึงประกาศรับสมัครคัดเลือกพนักงานส่วนตำบล เพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งสายงานผู้บริหาร ดังนี้
ข้อ  ๑  ชื่อตำแหน่งที่จะดำเนินการคัดเลือก  จำนวน 1 ตำแหน่ง คือ


 
ตำแหน่ง หัวหน้าสำนักงานปลัด (นักบริหารงานทั่วไป ๗)    องค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช 
จำนวน    ๑   อัตรา


ข้อ  ๒  รายละเอียด คุณสมบัติของผู้สมัครคัดเลือกฯ


 
2.1 มีคุณสมบัติเฉพาะตำแหน่งที่จะแต่งตั้งตามกำหนดไว้ในมาตรฐานกำหนดตำแหน่ง (รายละเอียดตามผนวก ก.)
 


2.2 ต้องได้รับเงินเดือนไม่ต่ำกว่าขั้นของอันดับเงินเดือนที่สมัคร



2.3 ไม่อยู่ในระหว่างถูกดำเนินการทางวินัย 
ข้อ ๓  การสมัครเข้ารับการคัดเลือก 


ให้ผู้มีสิทธิสมัครเข้ารับการคัดเลือกยื่นใบสมัครและหลักฐานในการสมัครด้วยตนเอง  
ณ  ที่ทำการองค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช ตั้งแต่วันที่ 6 -  ๒7 กุมภาพันธ์ ๒๕๕6 ในวันและเวลาราชการ


ข้อ 4   เอกสาร และหลักฐานที่จะต้องยื่นพร้อมใบสมัคร 
ผู้ประสงค์จะสมัครเข้ารับการคัดเลือกฯ ให้ยื่นใบสมัครด้วยตนเองต่อเจ้าหน้าที่รับสมัครคัดเลือก
พร้อมด้วยหลักฐาน ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในสำเนาเอกสารทุกฉบับ  จำนวน  9  ชุดดังต่อไปนี้
(๑)  ใบสมัครตามแบบที่คณะกรรมการฯกำหนด พร้อมรูปถ่ายชุดข้าราชการหน้าตรง ไม่สวมหมวกและไม่ใส่แว่นดำ ขนาด 1 นิ้ว จำนวน 2 รูป ถ่ายครั้งเดียวกันไม่เกิน 6 เดือน เอกสารหมายเลข ๑   

                  
(๒)  สำเนาบัตรประจำตัวเจ้าหน้าที่ของรัฐ (พนักงานส่วนตำบล) 
/(๓) สำเนา…

-2-

                  
(๓) สำเนาบัตรประวัติพนักงานส่วนตำบลของผู้สมัครคัดเลือก  (ก.พ.7)
(๔) สำเนาวุฒิการศึกษา
(๕) หนังสือยินยอมจากผู้บังคับบัญชาต้นสังกัด
(๖) หนังสือรับรองคุณวุฒิปริญญาโทมาเทียบเป็นประสบการณ์สายงานผู้บริหาร 
เพื่อลดระยะเวลาการดำรงตำแหน่งบริหาร (ถ้ามี) 
(๗) ข้อเสนอเกี่ยวกับวิสัยทัศน์ ความยาวไม่น้อยกว่า ๒ หน้ากระดาษ  A๔ และผลการปฏิบัติราชการที่มีผลสัมฤทธิ์แสดงถึงประสิทธิภาพประสิทธิผลการปฏิบัติราชการ อย่างน้อย 2 ชิ้น  (รายละเอียดตามภาคผนวก ข.)  
(๘) ใบรับรองแพทย์ ไม่เกิน ๓๐ วันก่อนวันรับสมัคร
(9) หลักฐานอื่น ๆ เช่น การเปลี่ยนชื่อ – ชื่อสกุล (ถ้ามี)
สำหรับการรับสมัครคัดเลือกในครั้งนี้ ให้ผู้สมัครคัดเลือกตรวจสอบและรับรองตนเองว่าเป็นผู้มีคุณสมบัติเฉพาะสำหรับตำแหน่งตรงตามประกาศรับสมัครคัดเลือก หากภายหลังปรากฏว่าผู้สมัครคัดเลือกรายใดมีคุณสมบัติดังกล่าวไม่ครบถ้วน คณะกรรมการคัดเลือกจะถือว่าเป็นผู้ขาดคุณสมบัติในการสมัครเข้ารับการคัดเลือกและไม่มีสิทธิได้รับการแต่งตั้งให้ดำรงตำแหน่ง 
ข้อ  5   ค่าธรรมเนียมในการสมัครคัดเลือก

ผู้สมัครคัดเลือกจะต้องชำระค่าธรรมเนียมในการสมัครคัดเลือกเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหาร ตำแหน่งละ  ๔๐๐.00  บาท (สี่ร้อยบาทถ้วน) โดยชำระในวันสมัคร


ข้อ  6  การประกาศรายชื่อผู้มีสิทธิคัดเลือก


คณะกรรมการคัดเลือกฯ จะประกาศรายชื่อผู้มีสิทธิคัดเลือก ในวันที่  28 กุมภาพันธ์ ๒๕๕6  ณ ที่ทำการองค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช
ข้อ   7   กำหนดวัน เวลาและสถานที่เพื่อประเมินความเหมาะสมกับตำแหน่ง (สัมภาษณ์)
กำหนดคัดเลือกในวันเสาร์ที่ 9 มีนาคม ๒๕๕6 ตั้งแต่เวลา ๐๙.๐๐ น เป็นต้นไป 
ณ  ห้องประชุมที่ว่าการอำเภอเมืองนครศรีธรรมราช
ข้อ   8   การแต่งกาย  


ผู้มีสิทธิเข้ารับการคัดเลือกจะต้องแต่งเครื่องแบบสีกากีคอพับ  ในวันสัมภาษณ์และให้นำบัตรประจำตัวพนักงานส่วนตำบลไปแสดงตัวด้วย



ข้อ  9   หลักเกณฑ์และวิธีการคัดเลือกเพื่อประเมินความเหมาะสมกับตำแหน่ง
 
คณะกรรมการคัดเลือกฯ กำหนดเกณฑ์การให้คะแนน   แบ่งเป็น
 
9.๑ คุณสมบัติของผู้สมัครคัดเลือก คะแนนเต็ม ๑๐๐ คะแนน   โดยพิจารณาจาก
๑) การได้รับเงินเดือน  



  
๒๐  คะแนน
๒) ระยะเวลาการดำรงตำแหน่ง


  
๒๐ คะแนน
๓) วุฒิการศึกษา  



  
๑๕  คะแนน
๔) อายุราชการ  



  

๑๕ คะแนน
๕) การรักษาวินัย ย้อนหลัง ๕ ปี (๒๕๕๑ - ๒๕๕๕)

๑๕ คะแนน 
๖) ความดีความชอบ ย้อนหลัง ๕ ปี (๒๕๕๑ - ๒๕๕๕)
๑๕ คะแนน 
/โดยผู้สมัคร…

โดยผู้สมัครเข้ารับการคัดเลือกเป็นผู้กรอกคะแนน คุณสมบัติของตนเอง ในแบบสรุปคะแนนคุณสมบัติ ทั้งนี้ คะแนนคุณสมบัติต้องเป็นไปตามหลักเกณฑ์คะแนนคุณสมบัติ เอกสารหมายเลข 2 แนบท้ายประกาศนี้


9.๒ สมรรถนะหลักทางการบริหารการปฏิบัติงานในหน้าที่ความประพฤติและคุณลักษณะอื่น ๆ จำนวน ๑๐๐ คะแนน โดยพิจารณาจาก
(1) วิสัยทัศน์ในการปฏิบัติงานในตำแหน่งที่เข้ารับการคัดเลือก จำนวน  ๒๐ คะแนน
วิสัยทัศน์ในการปฏิบัติงานในตำแหน่งที่จะขอรับการคัดเลือก ผู้เข้ารับการคัดเลือกจะต้องทำเอกสารเพื่อแสดงวิสัยทัศน์ในการปฏิบัติงานในตำแหน่งที่ขอรับการคัดเลือก โดยควรจะนำเสนอข้อมูลด้านต่างๆ ดังนี้


-  ข้อมูลส่วนบุคคล
-  แนวคิดในการปฏิบัติงานในตำแหน่งที่ขอรับการคัดเลือก
-  แนวทางพัฒนางานในหน้าที่
-  แนวทางพัฒนาองค์การบริหารส่วนตำบล  หากได้รับการคัดเลือก


(๒)  ผลงานที่ประสบความสำเร็จในอดีต (ย้อนหลัง ๒ ปี)  
จำนวน ๒๐ คะแนน


ผู้เข้ารับการคัดเลือกจะต้องจัดทำเอกสารแสดงผลงานที่ประสบความสำเร็จมาแล้ว และเกิดผลดีและเป็นประโยชน์ต่อทางราชการ  สามารถที่จะนำไปเป็นตัวอย่างแก่ผู้อื่นหรือหน่วยงานส่วนราชการอื่นได้ เช่น การจัดโครงการใหม่ ๆ ที่ประชาชนได้รับประโยชน์จำนวนมาก ๆ หรือการคิดค้นแนวทางบริหารงานใหม่ๆ  และสามารถนำไปปฏิบัติจนประสบความสำเร็จได้ผลดียิ่ง โดยให้จัดทำเป็นเอกสารนำเสนอคณะกรรมการคัดเลือก (อาจจัดทำรวมกับวิสัยทัศน์ก็ได้)
(3) ความสามารถในการบริหาร 
 จำนวน  ๓๐  คะแนน  พิจารณาจาก
ก.  ความรู้ในการบริหาร  
(จำนวน  ๑๐  คะแนน)  
เช่น  หลักการบริหารสมัยใหม่การบริหารการเปลี่ยนแปลง  การบริหารเชิงกลยุทธ์  เทคนิคการบริหารต่าง ๆ
2. ความสามารถในการบริหารอย่างมืออาชีพ  (จำนวน  ๑๐  คะแนน)  
พิจารณาจากการตัดสินใจ การคิดเชิงกลยุทธ์ ความเป็นผู้นำ ปฏิภาณไหวพริบความสามารถในการแก้ไขปัญหาเฉพาะหน้าของผู้เข้ารับการคัดเลือก
3. ความสามารถในการบริหารงานบุคคล  (จำนวน  ๑๐  คะแนน)  
  

พิจารณาจากการยึดหยุ่นและการปรับตัว  ทักษะในการสื่อสาร  การประสานงานกับส่วนอื่น
(4) บุคลิกภาพและภาวะผู้นำ  จำนวน  ๓๐  คะแนน  โดยพิจารณาจาก

ก. ความประพฤติและค่านิยมสร้างสรรค์ที่จำเป็นสำหรับนักบริหาร จำนวน ๕ คะแนน
                   

พิจารณาจากการมีพฤติกรรมที่เหมาะสมกับตำแหน่งหน้าที่และภารกิจของ
ส่วนราชการ  เช่น มุ่งประโยชน์ของส่วนรวม มีความซื่อสัตย์ ครองตน ครองคน ครองงาน โดยธรรม  กล่าวคือ  กล้าคิดกล้าทำ  กล้านำ  กล้าเปลี่ยน  มีความโปร่งใส
/ข. ความ…

ข. ความอุตสาหะ  
จำนวน  ๕  คะแนน  
พิจารณาจากความมีมานะ อดทน และเอาใจใส่หน้าที่การงาน กระตือรือร้นในการปฏิบัติงาน อุทิศเวลาให้กับทางราชการ มีความขยันหมั่นเพียร

ค. มนุษยสัมพันธ์  
จำนวน  ๕  คะแนน  
พิจารณาจากความสามารถในการปฏิบัติงานกับผู้อื่นอย่างมีประสิทธิภาพ  ยอมรับฟังความคิดเห็นของผู้อื่น  ยอมรับในความสามารถของผู้ร่วมงานทุกระดับ แก้ไขและลดข้อขัดแย้งอันอาจจะเป็นอุปสรรคต่องานราชการและความสามารถในการสร้างความสัมพันธ์อันดีกับประชาชนผู้มาติดต่อ  รวมทั้งเต็มใจในการให้ความช่วยเหลือและบริการผู้มาติดต่อ

ง. ความสามารถในการสื่อความหมาย  จำนวน  ๕  คะแนน  
พิจารณาจากความสามารถในการแสดงความคิดเห็นที่เกี่ยวข้องกับการปฏิบัติงาน                  การสื่อสารกับผู้บังคับบัญชา ผู้ใต้บังคับบัญชา  และเพื่อนร่วมงานความสามารถในการใช้ภาษาอย่างเหมาะสม
จ. ความมั่นคงในอารมณ์  จำนวน  ๕  คะแนน  
พิจารณาจากความหนักแน่นของสภาวะอารมณ์

ฉ. ปฏิภาณไหวพริบ  จำนวน  ๕  คะแนน  
พิจารณาจากความสามารถในการตัดสินใจแก้ไขปัญหาเฉพาะหน้าได้อย่างทันท่วงทีและมีเหตุผลเป็นที่ยอมรับได้
ข้อ  10 การประกาศผลการคัดเลือก

คณะกรรมการคัดเลือกฯ จะประกาศผลการคัดเลือก   ภายในวันที่๑๑ มีนาคม พ.ศ.๒๕๕6    ณ ที่ทำการองค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช
ข้อ  ๑1 การขึ้นบัญชีผู้ผ่านการคัดเลือก
บัญชีรายชื่อผู้ผ่านการคัดเลือกตามประกาศนี้ ให้ใช้ได้ไม่เกิน  ๖๐ วัน นับแต่วันประกาศผลการคัดเลือกเป็นต้นไปและให้ใช้สำหรับการแต่งตั้งให้ดำรงตำแหน่งผู้บริหารขององค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช เท่านั้น และผู้ผ่านการคัดเลือกจะถูกยกเลิกการขึ้นบัญชีเมื่อมีกรณีใดกรณีหนึ่ง  ดังต่อไปนี้
(๑)  ผู้นั้นได้รับการแต่งตั้งให้ดำรงตำแหน่งที่คัดเลือกได้ไปแล้ว
 (๒)  ผู้นั้นสละสิทธิในการแต่งตั้งให้ดำรงตำแหน่งที่คัดเลือกได้
(๓)  ผู้นั้นออกจากราชการไปไม่ว่าด้วยเหตุผลใดก็ตาม ก่อนที่จะได้รับการแต่งตั้ง
(๔)  เมื่อคณะกรรมการพนักงานส่วนตำบลจังหวัดนครศรีธรรมราช มีมติในเรื่องดังกล่าวเป็นอย่างอื่น
การขึ้นบัญชีผู้ผ่านการคัดเลือกจะจัดลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุดและหากคะแนนรวมของแต่ละบุคคลเท่ากัน ให้จัดลำดับผู้ที่ได้คะแนนรวมเท่ากัน ดังนี้
(๑) ถ้าคะแนนรวมเท่ากัน ให้พิจารณาจากคะแนนสัมภาษณ์ก่อน
(๒) ถ้าคะแนนสัมภาษณ์เท่ากัน ให้พิจารณาจากผู้ที่ได้รับการแต่งตั้งให้ดำรงตำแหน่งและระดับปัจจุบันก่อน
(๓) ถ้าได้รับการแต่งตั้งให้ดำรงตำแหน่งและระดับปัจจุบันพร้อมกันให้พิจารณาเงินเดือนมากกว่า
(๔) ถ้าเงินเดือนเท่ากัน  ให้พิจารณาจากอายุราชการ
(๕) ถ้าอายุราชการเท่ากัน  ให้พิจารณาจากเครื่องราชอิสริยาภรณ์ชั้นสูงกว่า
/ (๖) ถ้าเครื่อง…..

(๖) ถ้าเครื่องราชอิสริยาภรณ์ในชั้นเดียวกัน  ให้พิจารณาจากผู้ที่ได้รับก่อน
(๗) ถ้าได้รับเครื่องราชอิสริยาภรณ์ในชั้นเดียวกันพร้อมกัน  ให้พิจารณาผู้ที่มีอายุมากกว่า
ข้อ  ๑2   การเลื่อนและแต่งตั้งผู้ผ่านการคัดเลือก
นายกองค์การบริหารส่วนตำบลท่าไร่ เสนอรายชื่อผู้ผ่านการคัดเลือกเพื่อเลื่อนและแต่งตั้งให้ดำรงตำแหน่งในระดับที่สูงขึ้นตามลำดับต่อก.อบต.จังหวัดนครศรีธรรมราช พิจารณาให้ความเห็นชอบ แล้ว ก.อบต.จังหวัดนครศรีธรรมราช แจ้งนายกองค์การบริหารส่วนตำบลท่าไร่ ออกคำสั่งเลื่อนและแต่งตั้งให้ดำรงตำแหน่งในระดับที่สูงขึ้นต่อไป


ประกาศ   ณ   วันที่  25      เดือนมกราคม  พ.ศ. ๒๕๕6
สมศักดิ์  ราโชกาญจน์
(นายสมศักดิ์  ราโชกาญจน์)
ประธานกรรมการคัดเลือกพนักงานส่วนตำบลให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบล
องค์การบริหารส่วนตำบลท่าไร่






